พระมหาคณานัมธรรมวชิรานุวัตร (ณรงค์ ติ่นเรียน)

พระมหาคณานัมธรรมวชิรานุวัตร นามเดิม ณรงค์ ล้อไพบูลย์ ฉายา ติ่นเรียน มีสมณศักดิ์เป็น เทียบพระราชาคณะชั้นธรรม พิเศษเป็นพระภิกษุมหายาน รูปปัจจุบันดำรงตำแหน่งเจ้าคณะใหญ่อนัมนิกายและเจ้าอาวาสวัดสมณานัมบริหาร (เกี๋ยงเพื๊อกตื่อ)

**ประวัติ**
พระมหาคณานัมธรรมวชิรานุวัตร มีนามเดิมว่า ณรงค์ ล้อไพบูลย์ เกิดวันพุธ ขึ้น 12 ค่ำ  เดือน 7 ปีมะโรง ตรงกับวันที่ 30 พฤษภาคม พุทธศักราช 2471 ที่ตำบลท่าเรือ อำเภอท่ามะกา จังหวัดกาญจนบุรี เป็นบุตรของ นายฮั่วฮะ ล้อไพบูลย์ กับ นางกลิ่น ล้อไพบูลย์
วันที่ 2 พฤศจิกายน พ.ศ. 2488 บรรพชาสามเณร ที่โรงเจฮะอี่ตั๊ว ตำบลดำเนินสะดวก อำเภอดำเนินสะดวก จังหวัดราชบุรี
พระอุปัชฌาย์ พระอาจารย์โหพัฒน์นที่ 
วันที่ 15 พฤษภาคม พ.ศ. 2491 ท่านได้อุปสมบทเป็นภิกษุ ณ พัทธสีมา วัดถาวรวราราม ตำบลบ้านเหนือ อำเภอเมืองกาญจนบุรี จังหวัดกาญจนบุรี มี องอนนตสรภัญ(พ็องเดี้ยว) เป็นพระอุปัชฌาย์ มี องพจนสุนทร (บ๋าวเอิง) เป็นกรรมวาจาจารย์ มี องสุตบทบวร (ย๊ากเหมิง) เป็นอนุสาวนาจารย์ได้รับฉายาว่าติ่นเรียน 

**เกียรติคุณ**
พ.ศ. 2542 ได้คัดเลือกเป็นวัดพัฒนาตัวอย่างดีเด่น จากกรมการศาสนา กระทรวงศึกษาธิการ
*พ.ศ. 2540 ได้รับปริญญาพุทธศาสตรมหาบัณฑิตกิตติมศักดิ์ สาขาสังคมสงเคราะห์ศาสตร์ มหาวิทยาลัยมหาจุฬาลงกรณราชวิทยาลัย
*พ.ศ. 2551 ได้รับคัดเลือกจากกรมการศาสนา กระทรวงศึกษาธิการ รับพระราชทานรางวัลเสมาธรรมจักร สาขาสงเคราะห์ประชาชนและส่งเสริมการพัฒนาชุมชน 
*พ.ศ. 2550 ได้รับปริญญาพุทธศาสตรดุษฎีบัณฑิตกิตติมศักดิ์ สาขาวิชามหายานศึกษามหาวิทยาลัยมหาจุฬาลงกรณราชวิทยาลัย

**ตำแหน่งการปกครอง**
พ.ศ. 2501 ผู้รักษาการแทนเจ้าอาวาสวัดอุภัยราชบำรุง แขวงตลาดน้อย เขตสัมพันธวงศ์กรุงเทพมหานคร  
*พ.ศ. 2518 เจ้าอาวาสวัดถาวรวรารามหาดใหญ่ ตำบลหาดใหญ่ อำเภอหาดใหญ่ จังหวัดสงขลา
*พ.ศ. 2518 รองปลัดขวาอนัมนิกาย
*พ.ศ. 2528 เจ้าอาวาสวัดสมณานัมบริหาร แขวงสี่แยกมหานาค เขตดุสิต กรุงเทพมหานคร
*พ.ศ. 2529 ผู้รักษาการแทนเจ้าอาวาสวัดเขตร์นาบุญญาราม ตำบลตลาด อำเภอเมืองจันทบุรี จังหวัดจันทบุรี
*พ.ศ. 2530 ปลัดซ้ายอนัมนิกาย
*พ.ศ. 2536 ปลัดขวาอนัมนิกาย
*พ.ศ. 2548 ประธานที่ปรึกษาและอุปถัมภ์มหาปัญญาวิทยาลัย วิทยาลัยสมทบมหาวิทยาลัยมหาจุฬาลงกรณราชวิทยาลัย
*พ.ศ. 2550 พระอุปัชฌายะอนัมนิกาย
*พ.ศ. 2553 ผู้รักษาการแทนเจ้าอาวาสวัดถ้ำเขาน้อย ตำบลม่วงชุม อำเภอท่าม่วง จังหวัดกาญจนบุรี
*พ.ศ. 2553 ผู้ช่วยเจ้าคณะใหญ่ฝ่ายซ้ายอนัมนิกาย
*พ.ศ. 2561 กรรมการมูลนิธิพระมหาคณานัมธรรมปัญญาธิวัตร (เจริญ กิ๊นเจี๊ยว)
*พ.ศ. 2561 รองประธานกรรมการมูลนิธิพระมหาคณานัมธรรมปัญญาธิวัตร (เจริญ กิ๊นเจี๊ยว)
*พ.ศ. 2562 ประธานกรรมการมูลนิธิพระมหาคณานัมธรรมปัญญาธิวัตร (เจริญ กิ๊นเจี๊ยว)
*พ.ศ. 2562 รองเจ้าคณะใหญ่อนัมนิกาย
*พ.ศ. 2565 ผู้รักษาการแทนเจ้าคณะใหญ่อนัมนิกาย
*พ.ศ. 2565 เจ้าคณะใหญ่อนัมนิกาย

**สมณศักดิ์**
พ.ศ. 2518 ได้รับพระราชทานสมณศักดิ์เป็นพระครูสัญญาบัตรที่ องสรพจนสุนทร    
*พ.ศ. 2530 ได้รับพระราชทานสมณศักดิ์เป็นพระครูสัญญาบัตรที่ องสุตบทบวร ปลัดซ้าย  
*พ.ศ. 2536 ได้รับพระราชทานสมณศักดิ์เป็นพระครูสัญญาบัตรที่ พระครูสรภาณอนัมพจน์ปลัดขวา   
*พ.ศ. 2542 ได้รับพระราชทานสมณศักดิ์เป็นเทียบพระราชาคณะชั้นสามัญ ที่ พระสมณานัมธีราจารย์   
*พ.ศ. 2553 ได้รับพระราชทานสมณศักดิ์เป็นเทียบพระราชาคณะชั้นราช ที่ พระคณานัมธรรมวุฒาจารย์ อนัมบริหารอุดรเขต นิเทศธรรมานุสิฐ- วันที่ 28 กรกฎาคม พ.ศ. 2562 ได้รับพระราชทานสมณศักดิ์เป็นเทียบพระราชาคณะชั้นเทพ ที่ พระคณานัมธรรมเมธาจารย์ บริหารพุทธบริษัทอนัมวิเนต วิเทศธรรมประชา บรมนริศรานุวัตร มีคณานุศักดิ์ตั้งคณานุกรมได้ 5 รูป คือ องปลัด 1 องวินัยธร 1 องสังฆรักษ์ 1 องสมุห์ 1 องใบฎีกา 1 - 21 มิถุนายน พ.ศ. 2567 รับพระราชทานสัญญาบัตรเลื่อนสมณศักดิ์เป็นเทียบพระราชาคณะชั้นธรรม ที่ พระมหาคณานัมธรรมวชิรานุวัตร พุทธบริษัทอนัมวิเนต นิเทศอนัมปริยัติโกศล วิมลธรรมานุศาสก์ มหาคณิสร์บรมนริศรานุวัตร

**อ้างอิง**
หมวดหมู่:เจ้าคณะใหญ่อนัมนิกาย
หมวดหมู่:พระราชาคณะชั้นเทพ
หมวดหมู่:บุคคลจากอำเภอท่ามะกา
หมวดหมู่:ภิกษุจากจังหวัดกาญจนบุรี
หมวดหมู่:ภิกษุจากวัดสมณานัมบริหาร